Tolong jelaskan mengenai Peristiwa dari 28 Januari dalam bahasa melayu

1521 - Maharaja Charles V dan estet Empayar Suci Rom bersidang di Diet Worms untuk membincangkan Martin Luther dan kesan Reformasi Protestan.

1547 - Edward VI naik takhta pada usia 9 tahun selepas ayahandanya Henry VIII mangkat, sekali gus menjadi pemerintah Protestan pertama di England.

1573 - Penandatangan perkara-perkara Gabungan Warsaw merestui kebebasan beragama di Poland.

1724 - Akademi Sains St. Petersburg (kini Akademi Sains Rusia) diasaskan di Saint Petersburg oleh Tsar Peter.

1813 - Novel Pride and Prejudice diterbitkan buat julung kali di United Kingdom.

1820 - Ekspedisi Rusia yang diketuai oleh Fabian Gottlieb von Bellingshausen dan Mikhail Petrovich Lazarev mendekati pantai Antartika.

1855 - Sebuah kereta api di Landasan Kereta Api Panama membuat penyeberangan rentas benua berlandasan yang pertama di dunia, selepas menyeberangi Segenting Panama.

1887 - Kesan ribut salji di Fort Keogh, Montana, dilaporkan emping salji terbesar di dunia yang berukuran selebar 15 inci (38 cm) dan setebal 8 inci (20 cm).

1902 - Institusi Carnegie diasaskan di Washington, D.C. dengan hadiah $10 juta sumbangan Andrew Carnegie.

1915 - Satu Akta Kongres Amerika Syarikat membentuk Pengawal Pantai Amerika Syarikat.

1916 - Louis D. Brandeis menjadi orang Yahudi pertama yang dilantik ke Mahkamah Agung Amerika Syarikat.

1921 - Satu arca peringatan Kubur Askar Tidak Dikenali didirikan di bawah Arc de Triomphe di Paris.

1932 - Tentera Jepun menyerang Shanghai.

1933 - Nama Pakistan dicipta oleh Choudhary Rehmat Ali Khan dan diterima oleh umat Islam India untuk pergerakan kemerdekaan mereka.

1935 - Iceland menjadi negara Barat pertama yang membenarkan pengguguran terapeutik.

1938 - Rekod Kelajuan Darat Sedunia di jalan raya dipecahkan oleh Rudolf Caracciola yang memandu kereta Mercedes-Benz W195.

1941 - Perang Perancis-Thailand: Pertempuran udara terakhir berlaku, disusuli gencatan senjata yang diantara oleh Jepun pada hari yang sama.

1958 - Syarikat mainan Denmark The Lego Group mempaten rekaan blok mainan bata Legonya yang masih serasi dengan mainan keluaran syarikat ini sekarang.

1981 - Ronald Reagan menarik balik kawalan harga dan peruntukan petroleum domestik yang tinggal di Amerika Syarikat, sekaligus menamatkan krisis tenaga 1979 dan memulakan jebak minyak 1980-an.

1986 - Bolak-balik angkasa lepas Challenger milik NASA hancur berkecai (gambar) 73 saat selepas bertolak untuk misinya yang ke-10, mengorbankan kesemua 7 anak kapalnya.

2011 - Orang utan Sumatera menjadi spesies hominid ketiga yang genomnya diturutkan selepas manusia dan cimpanzi.

2012 - Siklon Tropika Funso melanda luar pantai Mozambique, membunuh 15 orang di laut dan sekurang-kurangnya 14 yang lain melalui banjir pedalaman.

2013 - Ratu Beatrix mengumumkan akan turun daripada takhta Belanda pada akhir April.